Na osnovu člana 36 i 37 Statuta Opštine Tivat („Sl.list CG – opštinski propisi“, br. 24/18,09/20) člana 44,45, i 46 Poslovnika o radu Skupštine opštine Tivat („Sl.list CG –opštinski propisi“, br. 37/18) i člana 4, 5 i 12 Odluke o obrazovanju radnih tijela Skupštine (Sl.list RCG opštinski propisi 08/05), Skupština opštine Tivat, na sjednici održanoj dana \_\_\_\_\_\_2020.godine, donijela je

**ODLUKU**

**O imenovanju Odbora za planiranje prostora, zaštitu životne sredine i komunalno-stambenu djelatnost**

Član 1

U Odbor za planranje prostora,zaštitu životne sredine i komunalno-stambenu djelatnost imenuju se sledeći odbornici:

1. Savo Klakor,za predsjednika
2. Dejan Risančić,za člana
3. Milijana Dubak, za članicu
4. Aleksandar Đurović,za člana
5. Marija Maja Giljača, za članicu
6. \_\_\_\_\_\_\_\_\_\_\_\_\_, za člana/icu
7. \_\_\_\_\_\_\_\_\_\_\_\_\_,za člana/icu

Član 2

Mandat predsjednika i članova radnog tijela traje do prestanka mandata Skupštine, odnosno do dana razrješenja dužnosti na koju su izabrani.

Član 3

Ova odluka stupa na snagu danom donošenja a objaviće se u „Sl.listu CG - opštinski propisi“

Broj:

Tivat\_\_\_\_\_\_\_2020.godine

**SKUPŠTINA OPŠTINE TIVAT**

**Predsjednik**

**dr Andrija Petković,**

Obrazloženje

Članom 36 Statuta opštine Tivat propisano je da radi efikasnosti i racionalnog vršenja poslova iz svoje nadležnosti,Skupština obrazuje stalna radna tijela, i to Odbore i Savjete. Članom 44 Poslovnika o radu Skupštine je propisano da se izbor predsjednika i članova radnih tijela vrši na osnovu liste kandidata, da lista kandidata sadrži ime i prezime kadnidata za predsjednika i onoliko članova koliko se bira,a da mandat predsjednika i članova radnih tijela traje koliko i mandat Skupštine.Članom 45 Poslovnika je definisano da listu kandidata za predloge i članove radnih tijela podnosi predsjednik Skupštine,na osnovu predloga kluba odbornika. U članu 9 Odluke o obrazovanju radnih tijela je propisano da Odbor za planiranje prostora,zaštitu životne sredine i komunalno stambenu djelatnost ima predsjednika i 6 članova. Shodno navedenom, predsjedniku Skupštine je dostavljena većina predloga za predsjednika i članove Odbora za planiranje prostora,zaštitu životne sredine i komunalno-stambenu djelatnost, dok će predlozi od strane kluba odbornika Demokratske partije socijalista biti naknadno dostavljeni. Kako bi Odbor mogao otpočeti sa radom i nesmetano funkcionisati,pristupilo se izradi ove Odluke i predlaže se njeno usvajanje.

Služba Skupštine